پارتی له‌ به‌ياننامه‌يگ ك(شه‌فه‌ق نيوز)ئاگاداری بوی، وت: بارزانی سه‌ركردايه‌تی و سه‌رپه‌رشی و چه‌وديری جه‌گ ئازادكردن شه‌نگاڵ كردگه‌ له‌ ١٢ی ئی مانگه‌و ئاكامه‌گه‌ی وه‌ سه‌ركه‌فتن هيزه‌يل پێشمه‌رگه‌ و راوناين ريكخرياگ داعش بوی.
به‌ياننامه‌گه‌ يه‌يش باسكرد ك ئه‌و جه‌نگه‌ بويه‌ هووكار كوشيان فيشتر له‌ ٣٠٠ ترۆريست و زاڵبوين پێشمه‌رگه‌ له‌بان خه‌ت ٤٧ ناوده‌وڵه‌تی و له‌ هه‌مان وه‌خت بارزانی تويه‌نست هه‌وڵ داعش له‌ناو بووه‌ێد و هه‌ر وه‌و خاتريشه‌ ئه‌مريكاو ئۆرپايش پيرووزبايی له‌لی كردن و له‌وه‌خت گله‌وخواردنيشی له‌ جه‌نگ مه‌ردم فريه‌يگ جوور پاڵه‌وان جه‌نگ پيشوازی له‌لی كردن.
